*RTV SLO: Obrazec št. 6*

**OBVESTILO POSAMEZNIKOM PO 14. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV**

Naziv zbirke: Evidenca OP javnih pozivov in razpisov za AV dela

**Upravljavec zbirke osebnih podatkov**:

**Javni zavod Radiotelevizija Slovenija**
Naslov: Kolodvorska 2, 1550 Ljubljana, Slovenija
Telefon: 01/ 475 2111
[www.rtvslo.si/medijskosredisce](https://www.rtvslo.si/medijskosredisce)

* **Kontakti pooblaščene osebe za varstvo osebnih podatkov (DPO):**

01/475 46 71

vop@rtvslo.si

* **Namen obdelave osebnih podatkov:**

Izvedba Javnega razpisa za koprodukcijsko sodelovanje pri realizaciji 1 x igrana televizijska nadaljevanka (5 delov x dolžine 50 minut) 01/2025. Razpis se izvaja na podlagi Zakona o Radioteleviziji Slovenija, Zakona o medijih ter Zakona o avdiovizualnih medijskih storitvah zaradi zagotavljanja produkcije igranega programa in izpolnjevanja programskih zahtev (kvote).

* **Pravna podlaga za obdelavo osebnih podatkov:**

Obdelava je potrebna za izvajanje javnega razpisa in morebitne pogodbe, katere pogodbena stranka je producent, ki na javni razpis RTV Slovenija prijavi avdiovizualno delo, pri katerem sodelujejo posamezniki, na katere se nanašajo osebni podatki, ali za izvajanje ukrepov na zahtevo takega posameznika pred sklenitvijo pogodbe po določbi 6.b Splošne uredbe o varstvu osebnih podatkov.

* **Obrazložitev zakonitih interesov**[[1]](#footnote-1)**:** */*
* **Uporabniki ali kategorije uporabnikov osebnih podatkov, če obstajajo:**

Člani komisije za ocenjevanje AV projektov (z izjavo se zavežejo, da bodo osebne podatke, s katerimi se bodo seznanili pri delu, varovali in hranili v skladu z zakonodajo in pravilnikom in jih ne bodo posredovali naprej ali jih uporabili za kak drug namen).

Podatke posameznikov, ki sodelujejo pri projektu, ki bo izbran na javnem razpisu, bomo v sklopu spremljanja izvedbe projekta na podlagi pogodbenih obveznosti s producentom posredovali tudi uporabnikom, katerim moramo podatke posredovati za izpolnjevanje naših pogodbenih in zakonskih obveznosti (npr. kolektivne organizacije za upravljanje avtorskih pravic, Finančna uprava RS, Zavod za pokojninsko in invalidsko zavarovanje).

* **Informacije o prenosih osebnih podatkov v tretjo državo ali mednarodno organizacijo: /**

Osebni podatki, pridobljeni v okviru izvedbe javnega razpisa, se ne bodo prenašali v tretjo državo ali mednarodno organizacijo.

* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Osebni podatki sodelujočih soavtorjev pri projektih, ki na javnem razpisu ne bodo izbrani, se hranijo: do zaključka izbora prijavljenih projektov, razen če zakon oz. predpis določa drugače.

Osebni podatki sodelujočih soavtorjev pri projektih, ki bodo na javnem razpisu izbrani in s katerimi bo sklenjena pogodba, se hranijo: do izpolnitve vseh predvidenih pogodbenih obveznosti, razen če zakon oz. predpis določa drugače.

* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**

Vaše pravice in načini njihovega uveljavljanja so navedene v [Politiki varstva osebnih podatkov in zasebnosti](https://www.rtvslo.si/strani/varstvo-osebnih-podatkov-in-zasebnosti/5805) RTV Slovenija. Na podlagi vaše prijave na javni razpis bomo v primeru izbora za sodelovanje sklenili pogodbo. Na tej pravni podlagi je možen preklic obdelave osebnih podatkov, izbris in prenos.

* **Informacija o pravici do vložitve pritožbe pri nadzornem organu**:

Pritožbo lahko podate  Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: 012309730, spletna stran: [www.ip-rs.si](http://www.ip-rs.si)).

* **Informacije o podlagi ali je zagotovitev osebnih podatkov zakonska ali pogodbena obveznost in ali mora posameznik zagotoviti osebne podatke ter kakšne so morebitne posledice, če jih ne zagotovi:**

Zagotovitev osebnih podatkovje pogodbena obveznost, posameznik mora zagotoviti osebne podatke, če želi sodelovati na javnem razpisu. V postopku javnega razpisa zbiramo osebne podatke za potrebe ocenitve projektov oz. izvedbe razpisa in realizacije projekta.

* **Informacije o obstoju avtomatiziranega sprejemanja odločitev, vključno z oblikovanjem profilov ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki:**

RTV Slovenija ne izvaja avtomatiziranega odločanja na podlagi profiliranja z vašimi osebnimi podatki.

S podpisom zastopnik prijavitelja potrjujem, da smo z obvestilom seznanjeni in da smo z obvestilom, ki velja za obdelavo vseh osebnih podatkov na javnem razpisu, seznanili vse sodelujoče osebe pri prijavljenem projektu, katerih osebne podatke posredujemo na javni razpis.

Podpis: \_\_\_\_\_\_\_\_\_\_\_\_\_\_\_\_\_\_\_\_\_

Žig (če prijavitelj posluje z žigom):

1. Točka (f) člena 6(1) Splošne uredbe [↑](#footnote-ref-1)